ส่วนที่ 1

ข้อมูลสรุป (Executive Summary)

บริษัท สยามสตีลอินเตอร์เนชั่นแนล จำกัด (มหาชน) ก่อตั้งขึ้นในปี พ.ศ.2496
ประกอบธุรกิจผลิตและจำหน่ายเฟอร์นิเจอร์เหล็ก ภายใต้เครื่องหมายการค้า “LUCKY”
“KINGDOM” “OKAMURA” “CHITOSE” และ “PILOT” ซึ่งกลุ่มเฟอร์นิเจอร์ของบริษัทฯ มีจำนวน
7 กลุ่ม จำแนกได้ดังนี้

1. กลุ่มโต๊ะ (Desks & Tables)

2. กลุ่มตู้ (Cabinets , Lockers & Combine Furniture System)

3. กลุ่มเก้าอี้ (Chairs)

4. กลุ่มตู้นิรภัย (Safes)

5. กลุ่มฉากกั้นห้อง (Partitions)

6. กลุ่มชั้นวางของและชั้นอุตสาหกรรม (Shelving System)

7. กลุ่มอื่นๆ เช่น อัฒจันทร์ และเวทีพับ เป็นต้น

นอกเหนือจากผลิตภัณฑ์เฟอร์นิเจอร์เหล็กดังกล่าวข้างต้น บริษัทฯ
ยังได้ผลิตและจำหน่ายอาคารสำเร็จรูปอเนกประสงค์ “LUCKY” Hi-Tech Building System
สำหรับใช้งานต่าง ๆ ซึ่งแบ่งออกเป็น 3 กลุ่มใหญ่ตามการใช้งาน ดังนี้

• อาคารแบบถาวร เช่น business hotel, convenience store, showroom เป็นต้น

• อาคารแบบชั่วคราว เช่น mobile office, mobile clinic, kiosk, mobile toilet
เป็นต้น

  • อาคารแบบพิเศษเฉพาะงาน เช่น telecom shelter, warehouse units,
  soundproof rooms เป็นต้น

ในด้านการจัดจำหน่าย บริษัทฯ ได้ดำเนินการจำหน่ายทั้งตลาดภายในประเทศ และต่างประเทศดังนี้

  1. ตลาดภายในประเทศ มีทั้งการจำหน่ายผ่านตัวแทนจำหน่าย (Agent) การขายโครงการ
  (Project Sales) และการขายตรง (Direct Sales)

  2. ตลาดต่างประเทศ บริษัทฯ ได้ขยายตลาดต่างประเทศเพื่อเข้าสู่ตลาดโลกอย่างเต็มตัว
  โดยในขณะนี้บริษัทฯ มีลูกค้าหลักในประเทศต่าง ๆ เช่น ประเทศแถบทวีปยุโรป ทวีปอเมริกา
  ตะวันออกกลาง ออสเตรเลีย และเอเชีย เป็นต้น

ปัจจุบัน บริษัทฯ มีทุนจดทะเบียนซึ่งชำระแล้วจำนวน 593,125,849.- บาท มีโรงงานจำนวน 4
โรงงาน ตั้งอยู่บนถนนปู่เจ้าสมิงพราย ตำบลบางหญ้าแพรก อำเภอพระประแดง
จังหวัดสมุทรปราการ

บริษัท สยามสตีลอินเตอร์เนชั่นแนล จำกัด (มหาชน) มีประสบการณ์ในการดำเนินธุรกิจออกแบบ
ผลิตและจำหน่ายเฟอร์นิเจอร์เหล็กมานานกว่า 55 ปี ในปี พ.ศ. 2541 บริษัทฯ
ได้นำเทคโนโลยีใหม่ที่ทันสมัยจากญี่ปุ่น มาพัฒนาผลิตภัณฑ์อาคารสำเร็จรูปอเนกประสงค์ “LUCKY”
Hi-Tech Building System และได้มีการส่งออกไปต่างประเทศมากกว่า 50,000 Units
ปัจจุบัน บริษัทฯ ใช้วัตถุดิบทั้งจากภายในประเทศและบางส่วนนำเข้าจากต่างประเทศ
ทั้งนี้ขึ้นอยู่กับคุณภาพและราคา

บริษัทฯ เป็นผู้ผลิตเฟอร์นิเจอร์เหล็กและอาคารสำเร็จรูปอเนกประสงค์รายแรกในประเทศไทย
ที่ได้รับการรับรองระบบการบริหารคุณภาพ ISO 9001 : 2000 และระบบการจัดการสิ่งแวดล้อม
ISO 14001 : 2004 โดยสถาบันนานาชาติ BVQI
รวมทั้งยังได้รับการอนุมัติให้ใช้เครื่องหมายฉลากเขียว และสัญลักษณ์ Thailand’s Brand ด้วย

นอกจากนั้น ผลิตภัณฑ์ของบริษัทฯ
ยังได้รับการรับรองและมีคุณภาพตามมาตรฐานไทยและมาตรฐานสากลต่างๆ เช่น
มาตรฐานอุตสาหกรรมแห่งประเทศไทย (มอก.) และ Japanese Industrial Standard
(JIS) ของญี่ปุ่น เป็นต้น

อย่างไรก็ตาม การประกอบธุรกิจของบริษัทฯ อาจมีปัจจัยที่ก่อให้เกิดความเสี่ยงต่อการดำเนินธุรกิจ
เช่น ความเสี่ยงด้านการจัดหาวัตถุดิบ ความเสี่ยงด้านอัตราแลกเปลี่ยนเงินตรา
การจัดจำหน่ายผลิตภัณฑ์ เป็นต้น ดังรายละเอียดเปิดเผยไว้ในหัวข้อ “ปัจจัยความเสี่ยง”

ณ สิ้นปี 2550/2551 บริษัทฯและบริษัทย่อย มีสินทรัพย์รวม 3,245 ล้านบาท หนี้สินรวม 853
ล้านบาท ส่วนของผู้ถือหุ้น 2,392 ล้านบาท เพิ่มขึ้นจากปีที่แล้วคิดเป็นร้อยละ 22 , 50 และ 14
ตามลำดับ มูลค่าหุ้นตามบัญชีเท่ากับ 4.03 บาท กำไรต่อหุ้นเท่ากับ 0.58 บาท กำไรสุทธิในปี
2550/2551 เท่ากับ 341 ล้านบาท เพิ่มขึ้นจากปีที่แล้วร้อยละ 74 อันเนื่องมาจากยอดขายที่เพิ่มขึ้น

จากการดำเนินงานด้วยทีมงานที่มีคุณภาพและมีความเชี่ยวชาญ
บริษัทฯจึงได้รับรางวัลบริษัทที่มีผลการดำเนินงานดีเด่นในปี 2548 (SET AWARDS 2006) ของกลุ่ม
Consumer Products จากตลาดหลักทรัพย์แห่งประเทศไทย สถานะภาพที่มั่นคงของบริษัทฯ
ยืนยันได้จากการที่นิตยสารฟอร์บส์ได้จัดอันดับให้บริษัทฯ เป็นหนึ่งใน 200
บริษัทยอดเยี่ยมทั่วเอเชียในกลุ่มบริษัทที่มียอดขาย 1,000 ล้านเหรียญสหรัฐอเมริกา